Държавен вестник, бр. 82, 2012 г., стр. 71

БРОЙ  82	
Д Ъ Р Ж А В Е Н  В Е С Т Н И К 	
СТР.  71  
Чл. 16. (1) Когато лицето упражнява трудова 
дейност, за която подлежи на задължително 
осигуряване във фонд „Пенсии“ на ДОО и 
желае да прехвърли средствата си по реда на 
чл. 12, длъжностно лице, определено от упра­
вителя на НОИ, разпределя с разпореждане 
средствата, получени от съответната пенси­
онна схема на Съюза, на ЕЦБ или на ЕИБ, 
съгласно изискванията на чл. 343г, ал. 1 – 3 
от КСО в едномесечен срок от постъпването 
на средствата по сметката на НОИ. 
(2) Разпореждането по ал. 1 може да се 
обжалва в 14-дневен срок от получаването му 
пред управителя на НОИ, който се произнася 
с мотивирано решение в едномесечен срок от 
получаването на жалбата. 
(3) Решението на управителя на НОИ може 
да се обжалва в 14-дневен срок от получаването 
му пред Административния съд – София-град. 
Жалбата се подава чрез управителя на НОИ, 
който в 7-дневен срок е длъжен да я изпрати 
заедно с преписката в съда.
(4) Административният съд по ал. 3 раз­
глежда делата по реда на Административно­
процесуалния кодекс.
(5) Решенията на Административния съд по 
ал. 3 подлежат на касационно обжалване по 
реда на Административнопроцесуалния кодекс.
Чл. 17. (1) В случаите, когато лицето прех­
върля пенсионни права от пенсионна схема 
на Съюза, на ЕЦБ или на ЕИБ, във формира­
нето на които участват по-рано прехвърлени 
средства по реда на раздел ІІ, тези средства 
се разпределят съгласно чл. 16, ал. 1 обратно 
във фонд „Пенсии“ на ДОО и в съответните 
фондове за допълнително пенсионно осигурява­
не, от които са били прехвърлени. Средствата 
се превеждат в размерите, в които са били 
прехвърлени по реда на раздел ІІ, след като 
бъдат актуализирани за периода от датата на 
получаването им при прехвърлянето по реда 
на чл. 9, ал. 2, съответно на ал. 3, до датата 
на получаването им при прехвърлянето от 
компетентната европейска институция по реда 
на чл. 15, ал. 2, изречение първо, с процент, 
равен на основния лихвен процент, обявен от 
БНБ за същия период.
(2) Сумата, която остава след превода към 
съответните фондове на средствата по ал. 1, 
се разпределя, както следва: 
1. във фонд „Пенсии“ на ДОО – сума, из­
числена на базата на: възнаграждението, върху 
което лицето е осигурявано към момента 
на прекратяване на правоотношението му с 
институция или орган на Съюза, с ЕЦБ или 
с ЕИБ, размера на осигурителната вноска 
за фонд „Пенсии“ на ДОО към момента на 
прехвърлянето, осигурителните периоди на 
действителна служба в Съюза, в ЕЦБ или 
в ЕИБ, както и всички други осигурителни 
периоди, зачетени от Съюза, ЕЦБ или ЕИБ, 
без тези от Република България, като се при­
лага ограничението за максималния размер 
на месечния осигурителен доход;
2. в универсален пенсионен фонд, избран 
от лицето, ако то е родено след 31 декем­
ври 1959 г. – сума, изчислена на базата на: 
възнаграждението, върху което лицето е 
осигурявано към момента на прекратяване 
на правоотношението му с институция или 
орган на Съюза, с ЕЦБ или с ЕИБ, размера 
на осигурителната вноска за универсален 
пенсионен фонд към момента на прехвърля­
нето, осигурителните периоди на действи­
телна служба в Съюза, в ЕЦБ или в ЕИБ, 
както и всички други осигурителни периоди, 
зачетени от Съюза, ЕЦБ или ЕИБ, без тези 
от Република България, като се прилага 
ограничението за максималния размер на 
месечния осигурителен доход.
(3) В случаите, когато лицето не е прехвър­
ляло пенсионни права по реда на раздел ІІ, 
получените средства от съответната пенсион­
на схема на Съюза, на ЕЦБ или на ЕИБ се 
разпределят, както следва:
1. за лице, родено преди 1 януари 1960 г., 
средствата постъпват във фонд „Пенсии“ на 
ДОО, като сумата се изчислява на базата 
на възнаграждението, върху което лицето е 
осигурявано към момента на прекратяване 
на правоотношението му с институция или 
орган на Съюза, с ЕЦБ или с ЕИБ, размера 
на осигурителната вноска за фонд „Пенсии“ на 
ДОО, действащ към момента на прехвърляне­
то, осигурителните периоди на действителна 
служба в Съюза, в ЕЦБ или в ЕИБ, както и 
всички други осигурителни периоди, зачетени 
от Съюза, ЕЦБ или ЕИБ, като се прилага 
ограничението за максималния размер на 
месечния осигурителен доход;
2. за лице, родено след 31 декември 1959 г., 
средствата постъпват във фонд „Пенсии“ на 
ДОО и в избран от лицето универсален пенсио­
нен фонд, като сумите се изчисляват на базата 
на възнаграждението, върху което лицето е 
осигурявано към момента на прекратяване 
на правоотношението му с институция или 
орган на Съюза, с ЕЦБ или с ЕИБ, размера 
на осигурителната вноска за съответните 
фондове към момента на прехвърлянето, 
осигурителните периоди на действителна 
служба в Съюза, в ЕЦБ или в ЕИБ, както и 
всички други осигурителни периоди, зачетени 
от Съюза, ЕЦБ или ЕИБ, като се прилага 
ограничението за максималния размер на 
месечния осигурителен доход.
(4) Остатъкът от средствата по чл. 16, ал. 1, 
превишаващ сумите, разпределени по реда 
на ал. 1 – 3, се прехвърля в избран от лицето